stanford-oval/wikipedia huggingface dataset:
עמנואל צבר
ביוגרפיה

עמנואל צבר נולד בירושלים למשפחה יוצאת תימן, וכשמלאו לו שנתיים עברה משפחתו למושב בית זית. את שירו הראשון כתב בהיותו מוצב בעמדה קדמית ברמת-הגולן במלחמת יום הכיפורים. בשנת 1978 יצא לאור בהוצאת ח"ש ספר שיריו הראשון "הייתי מלחמה", כשם שירו הראשון.
"היתי מלחמה ולא ראיתי \ ושמעתי \ מחוץ לטווח... היתי מלחמה \ ולא ידעתי"
ספר שיריו השני "סיג" התפרסם שנה אחר כך ועסק בשאלת הסיבה לקיומו של הדחף הפנימי במשורר להעלות את הגיגיו במילות שירה ולהציגן לעיני כל.
"אנו כותבים,\ תועים, \ נוגעים במילים, \ בכל שכולנו יודעים - \ בשתיקה"
ספר השירה השלישי של צבר, "מין השתיקות", יצא לאור בשנת 1983. השירים סדורים וערוכים בשבעה שערי-חיים המייצגים הלכי-רוח אישיים מאוד. מוטיב השתיקה מהווה יסוד מרכזי בשירים, והוא נפרץ שוב ושוב בשערי החיים דרכם כולנו חולפים.
"עד שיוצאים אל האור \ הולכים לקראתו, \ חשוכים, \ עד שיודעים"
בשנות ה-80 של המאה ה-20, בתקופת שהותו של צבר בבריטניה כשליח הסוכנות היהודית, תרגם המשורר את שלושת ספריו לאנגלית, ועל כך זכה בפרס The George Webber Prize מטעם Oxford Centre for Postgraduate Hebrew Studies.
בשנת 1984 חיבר צבר את שירו המוכר "ברית דמים". השיר נכתב בעקבות נפילתו של החייל יובל הראל אשר נפל בצידון. השמועה על מותו הגיעה לביתם של שכניו אשר גם בנם, אשר לחם בלבנון, נקרא יובל הראל. לאחר בירור נודע כי לא בבנם מדובר, אך עוד באותו יום דפקו גם על דלתם של חיה ויוסי והודיעו להם כי גם בנם נפל בלבנון.
ראו גם

ברית דמים
הערות שוליים

↑   דורון קורן, מדוע חייבים לסלק את האקדמיה מבתי הספר, באתר הארץ, 2 בספטמבר 2014
↑  הייתי מלחמה: שירים, באתר סימניה
↑  ראיון במייל עם המשורר, 17.12.2016
↑  מנחם בן, ממגש הכסף לבאב אל-וואד: הזיכרון הקולקטיבי דרך שירה, באתר nrg‏, 25 באפריל 2012
↑  הרב מאיר נהוראי, ‏ברית דמים – בין יום הזיכרון ליום העצמאות,  באתר כיפה, 06 ביולי, 2017
| --- | --- |
בקרת זהויות :  NLI: 987007310558305171  LCCN: n88228414  VIAF: 299194407   WorldCat (עם VIAF): 299194407
ספריית ח'אלדיה

| --- | --- |

הכניסה הראשית. קשת צלבנית ועיטור אבלק ממלוכי בפינות המשקוף. סביל (אגן שתייה לסוסים) מימין
 תאריך ייסוד:  1900 
 קואורדינטות:  31°46′37″N 35°13′58″E﻿ / ﻿31.776861111111°N 35.232694444444°E﻿ / 31.776861111111; 35.232694444444
 http://www.khalidilibrary.org/indexe.html
  (למפת ירושלים העתיקה מוגדלת) ספריית ח'אלדיה(למפת ירושלים העתיקה רגילה) ספריית ח'אלדיה(למפת ירושלים רגילה) ספריית ח'אלדיה(למפת ירושלים מוגדלת) ספריית ח'אלדיה
 
כתובות מעל אחד מחלונות הספרייה.
ספריית ח'אלדיה (בערבית :المكتبة الخالدية, אל-מכּתבּה אל-ח'אלדיה ) היא ספרייה חשובה של כתבי יד וספרים בתולדות האסלאם השוכנת ברובע המוסלמי בירושלים. הספרייה מכילה כתבי יד חשובים ונדירים ושוכנת במבנה ייחודי ברחוב השלשלת 116.
המבנה

המבנה הוא מעין "אנציקלופדיה אדריכלית" של ירושלים בימי הביניים. ראשיתו בתקופה הצלבנית, במאה ה-13. ייעודו בתקופה זו אינו ידוע. בהמשך, נקברו באתר שלושה לוחמים ח'ואריזמים (כת לוחמים שהביסה באמצע המאה ה-13 את הצלבנים בארץ ישראל), אב ושני בניו. האב הוא בִּרכּת ח'אן (ולכן נקרא המבנה בתקופה הממלוכית "תורבּת ברכּת ח'אן" לאמור מבנה הקבר של ברכת ח'אן). יש סברה לפיה ברכת ח'אן הוא בנו של הסולטאן הממלוכי ביברס, שנשא לאשה את ביתו של אחד המפקדים הח'ואריזמים.
הכתובת מעל החלון המרכזי:
בשם אללה הרחום והחנון... אלוהינו, תן לנו את אשר הובטחנו על ידי שלוחיך, ואל תקל בנו ביום התקומה כי אתה לא תפר הבטחתך... זוהי אחוזת הקבר של העבד הנזקק לרחמי אללה וסליחתו ברכה חאן, יאיר אללה את קברו, מת ביום שישי בראשית חדש מוחרם שנת ארבע וארבעים ושש מאות (להג'רה, כלומר 1246), יסלח לו אללה לו ולהוריו... טהורים יצאנו מהתוהו וטמאים נהיינו. שקטים נכנסנו לעולם וחרדים נהיינו. נעשינו מהאדמה השחורה מאש ומים, ואחר כך חזרנו אל האדמה.
השורה האחרונה היא בפרסית ומצביעה על הפילוסופיה הצופית בה אחזו הקבורים כאן.
מבחינה אדריכלית יש במבנה עירוב סגנונות של קשת-כריות וקשת-זיגזג המאפיינות בנייה צלבנית או איובית ארצישראלית עם מאפיינים ממלוכיים, כגון אבלק, שילוב אבנים אדומות ולבנות במשקופי הדלת וחלונות עגולים מוקפים במסגרת זיג-זג.
הספרייה והאוסף

את הספרייה פתח לציבור בשנת 1900 השופט חג' ראע'ב אל-ח'אלידי (1866–1952), ממשפחת ח'אלידי הידועה כאחת מהמשפחות המיוחסות בירושלים עוד מהמאה ה-13 (כמה מבני המשפחה שירתו כראשי העיר ירושלים בתקופת השלטון העות'מאני והבריטי, למשל חוסיין אל-ח'אלידי ויוסף אל-ח'אלידי). בני משפחה זו עסקו באיסוף ספרים וכתבי יד לאורך דורות וכך נצבר אוסף ייחודי ויקר-ערך. ב-1952, לאחר מות הספרן הראשון של הספרייה, היא שקעה בהתדרדרות ונסגרה. לאחר 1967 היו מספר ניסיונות של הרב שלמה גורן לרכוש את המתחם, אולם בשנת 1992, כתוצאה מהשתדלות של המזרחן פרופ' אמנון כהן והארכאולוג פרופ' דן בהט, שופץ המבנה והוא נפתח מחדש כספרייה בשנת 1995. מנהלת הספרייה היא הגב' הייפאא אל-ח'אלידי (למרות שהאוסף הוקדש על ידי אבותיה "לגברים בלבד").
בספרייה 1,278 כתבי-יד מהתקופה הממלוכית והעות'מאנית וכן 5,000 ספרים מודפסים, בנושאי היסטוריה, גאוגרפיה, אסטרונומיה, קוראן, פילוסופיה ושירה. רובם הגדול בערבית, 18 מתוכם בפרסית ו-46 מתוכם בטורקית.
כתב היד העתיק ביותר באוסף עוסק במשפט שארעי של האסכולה המאלכית מן המאה ה-11. בספרייה כמות רבה יחסית של כתבי-יד מקוריים (אוטוגרפים), שנכתבו ביד היוצרים ולא בידי מעתיקים, וכן, ספרים מעוטרים הקרויים מָכּרוּמָה. ספרים אלה הוענקו כמתנות, ובהם מכּרומה שנמסר לצלאח א-דין, המוצג בספרייה. כמו כן נמצאים בספרייה ספרי רפואה הודים מעוטרים מהמאה ה-13, קוראן ענק מעוטר מהמאה ה-16.
קטלוג מדעי מפורט של הספרייה נערך על ידי Lawrence I. Conrad. במקביל, קוטלגו כתבי היד, נסרקו למיקרופיש ולפורמט PDF על ידי עמותת ידידי הספרייה ומוסד אל-פורקן. בשנת 2008 פתחה עמותת ידידי הספרייה את אתר האינטרנט של הספרייה, ובו קטלוג כולל של כתבי-היד.
לקריאה נוספת

Lawrence I. Conrad and Barbara Kellner-Heinkele, Ottoman Resources in the Khalidi Library in Jerusalem in Amnon Cohen, Amy Singer, Aspects of Ottoman History: Papers from CIEPO IX, Jerusalem, Hebrew University, 1994. pp. 280-293
הערות שוליים

↑  אתר מוסד אל-פורקן
| אתרי הרובע המוסלמי |
| --- | --- | --- |
| שכונות | באב אל חוטה |  |
| רחובות ושערים | שער האריות • שער הפרחים • שער שכם • הקארדו (ירושלים) • רחוב השלשלת • ויה דולורוזה (רחוב) • רחוב הגיא • רחוב שער האריות • שער השלשלת • שער הכותנה • שער הברזל |  |
| אתרים ארכיאולגיים | מערת צדקיהו • בריכת הסטרותיון • קשת וילסון • מנהרות הכותל • שער וורן • בריכות הצאן |  |
| אתרים מוסלמיים | רבאט אל-מנצורי • מסגד הצריח האדום • רבאט אל-בציר • ספריית ח'אלדיה • ספריית אל-בודיירי • אל-מדרסה א-תנכיזיה |  |
| אתרים נוצריים | ויה דולורוזה • קפלת ההלקאה • קפלת ההרשעה וכפיית הצלב • מנזר האחיות ציון (העיר העתיקה) • כנסיית סנטה אנה • האכסניה האוסטרית • אכסניית סנט פאולוס • כנסיית גבירתנו הדואבת |  |
| אתרים יהודיים | הכותל הקטן • ישיבת עטרת ירושלים • בית המערבים • ישיבת אדרת אליהו • ישיבת שובו בנים • בית הכנסת ע"ש הרב גץ • בית הכנסת אוהל יצחק • ישיבת חיי עולם • ישיבת תורת חיים • בית הכנסת ציון המצוינת |  |
| מבני מגורים יהודיים | חצר רייסין • חצר גליציה • בית המערבים • מתחם שער הפרחים • בית ויטנברג • בית הצלם • חצר ראנד • בית חזון • בית דנון • חצר דיסקין |  |
| שונות | מוזיאון הכיכר הרומית • שוק הכותנה |  |
הספרייה של משפחת אל-ח'אלדי, 1914. שיח' ראע'ב אל-ח'אלדי יושב שני מימין.
סטפן בנך

| --- | --- |

 לידה:  30 במרץ 1892 קרקוב, האימפריה האוסטרו-הונגרית 
 פטירה:  31 באוגוסט 1945 (בגיל 53) לבוב, ברה"מ 
 ענף מדעי:  מתמטיקה
 מקום מגורים:  לבוב 
 מקום קבורה:  בית הקברות ליצ'קוב 
 מקום לימודים:  IV Liceum i Gimnazjum im. Henryka Sienkiewicza w Krakowie (1910)  הפוליטכני של לבוב (1913)  האוניברסיטה היגלונית (1920)  אוניברסיטת לבוב  Bartłomiej Nowodworski High School 
 מנחה לדוקטורט:  הוגו שטיינהאוס, קז'ימייז' טווארדובסקי 
 מוסדות:  אוניברסיטת לבוב (1922–1941)  הפוליטכני של לבוב (1920–1922) 
 תלמידי דוקטורט:  Stanisław Mazur 
 פרסים והוקרה:  עיטור מסדר העיט הלבן של פולין (6 בנובמבר 2018) 
 בן או בת זוג:  Łucja Braus (1920–?) 
 תרומות עיקריות
 ממייסדי ענף האנליזה הפונקציונלית
 
סטפן בַּנַךְ (בפולנית: ‏Stefan Banachקובץ:Pl-Stefan Banach.ogg‏Ⓘ‏, נכתב גם באנאך‏; 30 במרץ 1892 - 31 באוגוסט 1945) היה מתמטיקאי פולני, ממייסדי ענף האנליזה הפונקציונלית. הוכיח משפטים רבים וחשובים באנליזה מתמטית הנקראים על שמו.
ביוגרפיה

בנך נולד בקרקוב שבפולין ב-1892, והיה הרוח החיה באסכולת לבוב במתמטיקה שהתקיימה בפולין בין שתי מלחמות העולם. בנך היה אוטודידקט במתמטיקה וגאוניותו התגלתה רק במקרה על ידי המתמטיקאי הוגו שטיינהאוס.
בפרוץ מלחמת העולם השנייה, היה בנך נשיא החברה המתמטית הפולנית. בזכות היותו שותף-חבר באקדמיה למדעים באוקראינה ובעל קשרים טובים עם מתמטיקאים סובייטים, הוא הורשה לשמור על תפקידו למרות הכיבוש הסובייטי של העיר ב-1939. בנך אף הצליח לשרוד את כיבוש הנאצים הברוטלי מ-1941 על ידי כך שמכר את דמו לניסויי פרופסור רודולף וייגל. כמובן, עובדה זו גרמה לירידה בבריאותו ובמשך שנות הכיבוש אף לקה בסרטן ריאות. לאחר המלחמה חזרה העיר לבוב לידי הסובייטים ובנך מת שם, מבלי שהספיק לחזור לפולין. בנך נקבר בבית העלמין של Lychakivskiy.
השגים מתמטיים

הישגו הגדול והחשוב ביותר של בנך היה ייסוד האנליזה הפונקציונלית - זהו ענף החוקר את תכונותיהם של מרחבים וקטוריים בעלי נורמה (שזו מעין הכללה למושג האורך או הגודל של וקטור) ובייחוד את תכונותיהם של מרחבי פונקציות, אופרטורים ופונקציונלים.
בנוסף, בנך תרם רבות לתורת הקבוצות ולתורת המידה.
בנך פרסם מספר ספרים, ביניהם:
(Théorie des opérations linéaires (Teoria operacji liniowych, 1932 - חיבורו החשוב והמשפיע ביותר.
סדרת Studia Mathematica
השגים מתמטיים > תרומות למתמטיקה של בנך ומושגים הקרויים על שמו

מרחב בנך (השם שניתן למרחב וקטורי נורמי שלם)
משפט ההעתקה הפתוחה ומשפט הגרף הסגור
משפט בנך-שטיינהאוס
משפט האן-בנך
פרדוקס בנך-טרסקי
אלגברת בנך
משפט נקודת השבת של בנך
אנקדוטות

סטניסלב אולם, מתמטיקאי נוסף מאסכולת לבוב במתמטיקה, ייחס את הציטוט הבא לבנך:
מתמטיקאי הוא אדם שיכול למצוא אנלוגיה בין משפטים. מתמטיקאי טוב הוא כזה שמוצא אנלוגיה בין הוכחות. מתמטיקאי מעולה שם לב לאנלוגיה בין תורות. המתמטיקאי המושלם הוא זה שיכול לראות אנלוגיה בין האנלוגיות.
קברו של בנך
עבאס חלמי השני

עַבַּאס חִלְמִי הַשֵּׁנִי או עַבַּאס השני (בערבית: عباس حلمي الثاني; תעתיק מדויק: עַבַּאס חִלְמִי אֶלתַ'אנִי), מוכר גם בשם עַבַּאס חִלְמִי פאשא (عباس حلمي باشا), (14 ביולי 1874; קהיר, ח'ידווית מצרים – 19 בדצמבר 1944; ז'נבה, שווייצריה) היה הח'דיו (המשנה למלך) השלישי והאחרון של מצרים, שלט בין 1892–1914, תחת שלטון בריטי בפועל. הודח מהשלטון בידי הרשויות הבריטיות בפרוץ מעורבותה של האימפריה העות'מאנית לתוך מלחמת העולם הראשונה עקב חשד לתמיכתו באימפריה העות'מאנית נגד הרשויות הבריטיות.
לקריאה נוספת

פ.ג'. ויטיקיוטיס, תולדותיה של מצרים: ממוחמד עלי עד סאדאת, הוצאת ספרים על שם י"ל מאגנס, ירושלים, תשמ"ז.
תמונתו של עבאס חלמי השני במדים צבאיים.
עיר קיט

אילת, עיר קייט ישראלית
עיר קַיִט היא עיר או אזור עירוני בו התיירות והנופש מהווים מרכיב מרכזי בכלכלה ובתרבות המקומית.
עיר קיט מתאפיינת בשפע שירותים שהיא מציעה לתיירים, ובראש ובראשונה בתי מלון, מסעדות ובידור. בדרך כלל קיים בעיר קיט עוגן משיכה מרכזי שהפך אותה לעיר קיט: חוף רחצה גדול, אתר סקי פופולרי, וכדומה. באתרי קיט בהם האטרקציה המרכזית היא עונתית, כמו אתר סקי, מתמלאת העיר תיירים ועובדים בעונת התיירות ומתרוקנת מהם בעונה המתה, אז גרים בה בדרך כלל מעט תושבי קבע. מספר תושבי הקבע בערי קיט נמוך ביחס לכמות השטחים הבנויים, מאחר, ובניינים רבים בה משמשים כבתי מלון, בתי קיץ או דירות להשכרה לטווח קצר.
איים, עיירות נופש וערי קייט נודעים

העיר קאן בריביירה הצרפתית והעיירה דוביל בחוף הצרפתי של תעלת למאנש, העיירה ברייטון בדרום אנגליה, העיר סוצ'י של רוסיה לחוף הים השחור, האי איביזה של ספרד, העיר בורגס בבולגריה, העיר לוטראקי והאי כרתים של יוון, העיר איה נאפה בקפריסין, והערים טבריה ואילת בישראל.
ספופן

ספופן (בספרדית: Zapopan), היא עיר ומועצה אזורית במדינת חליסקו במקסיקו. העיר היא חלק מהמטרופולין של גוודלחרה, בירת חליסקו. בספופן מתגוררים 1,243,756 תושבים (נכון ל-2010), מה שהופך אותה לעיר השנייה מבחינת גודל אוכלוסייתה בחלסיקו.
מקור השם

מקור השם ספופן הוא בשם המקום בשפת נאוואטל "צפופן". משמעות השם היא "מקום עצי הספוטה", שם כולל למספר מיני עצים הכלולים במשפחת הספוטיים.
היסטוריה

בין המאות ה-12 וה-14 היגרו לאזור קבוצות גדולות של ילידים משבטים שונים שעזבו מקומות דרומיים יותר בחיפוש אחר מקום חדש להתיישבות. בהדרגה נוצרה במקום עיר גדולה שהפכה למרכז אזורי, אולם בעקבות מלחמות עם מספר שבטים באזור היא ירדה מגדולתה ועד בואם של הספרדים במאה ה-16 היא ננטשה כמעט לחלוטין.
ב-1530 הקונקיסטאדור נוניו דה גוסמאן כבש את האזור, ובשנים שלאחר מכן הכפר ננטש לחלוטין. ב-1541 אנקומנדרו מקומי בשם פרנסיסקו דה בובדייה הביא כ-150 מהילידים תחת אחריותו ליישב מחדש את ספופן, שבהמשך היו מהפועלים שבנו את גוודלחרה הקרובה. כמו כן הובא לספופן פסל של מרים, אם ישו, שזכה לכינוי "גבירתנו של ספופן". בהמשך נבנתה בזיליקת גבירתנו של ספופן אשר נועדה להכיל את הפסל והיא הפכה לאתר לעלייה לרגל.
ספופן נותרה התיישבות קטנה יחסית עד המאה ה-19. ב-1824, לאחר קבלת העצמאות של מקסיקו והקמת מדינת חליסקו, הוענק לספופן מעמד רשמי של עיירה.
ב-8 בדצמבר 1991, לרגל חגיגות 450 השנים להיווסדה, ספופן קיבלה מעמד רשמי של עיר.
כלכלה

הכלכלה המקומית מסתמכת על תעשייה, גידול מקנה, וחקלאות, הכוללת בין היתר גידול תירס, דורה, עגבניות, חמצה ומנגו.
חינוך

בעיר נמצאים מספר מוסדות להשכלה גבוהה, בהם קמפוסים של האוניברסיטה האוטונומית של גוודלחרה ואוניברסיטת עמק אטמחק.
ערים תאומות

פולין צ'נסטוחובה, פולין
קובה מריאנאו, קובה
קוסטה ריקה קרטגו, קוסטה ריקה
ארצות הברית גרנד ראפידס, מישיגן, ארצות הברית
ארצות הברית סגינו, מישיגן, ארצות הברית
ארצות הברית רוזמיד, קליפורניה, ארצות הברית
הערות שוליים

| --- | --- |
בקרת זהויות :  NLI: 987007560138805171  BNE: XX4888638  BnF: cb152226791 (data)  GND: 10164659-8  LCCN: n87864809  MusicBrainz: 90533f0a-6986-4e67-8539-bc9ef88a7bd0  VIAF: 149942514   WorldCat (עם VIAF): 149942514
סקאוט (משפחת משגרים)

| --- | --- |

שיגור דגם סקאוט B (1965)
 מידע בסיסי
 ייעוד:  משגר לוויינים
 ארץ ייצור:  ארצות הברית ארצות הברית
 יצרן:  Ling-Temco-Vought
 פיתוח:  1957
 שימוש ראשון:  16 בפברואר 1961
 משתמשים:  נאס"א, סוכנות החלל האיטלקית
 מאפיינים כלליים
 מנוע שלב ראשון:  אלגול‏ (564 קילו ניוטון)
 מנוע שלב שני:  קסטור‏ (259 קילו ניוטון)
 מנוע שלב שלישי:  אנטרס‏ (94 קילו ניוטון)
 מנוע שלב רביעי:  אלטאיר‏ (22 קילו ניוטון)
 משקל:  17,850 ק"ג
 ממדים
 אורך:  25 מטרים
 קוטר:  1.0 מטרים
 ביצועים
 מהירות:  16,100 קמ"ש
 טווח:  2,400 ק"מ
 תקרת גובה:  480 ק"מ
סקאוט (באנגלית: Scout, Solid Controlled Orbital Utility Test)   הייתה משפחת משגרים שהייתה בניצול של נאס"א החל מסוף שנות ה-50 ועד לשנת 1994. המשגר כלל 4 שלבים עם מנוע דלק מוצק. השלב הראשון היה מבוסס על טיל פולאריס והשלב השני על טיל Sergeant. השלב שלישי והרביעי היו מבוססים על השלב השלישי של משגר ואנגארד.
היסטוריה

הגרסה הראשונה פותחה על ידי הוועדה הלאומית המייעצת לאווירונאוטיקה (שפעלה לפני הקמת נאס"א) במרכז פיתוח בלנגלי במהלך שנת 1957. השיגור הראשון לטיסה תת-מסלולית בוצע ב-4 באוקטובר 1960. ב-16 בפברואר 1961 בוצע שיגור לחלל עם חללית "אקספלורר 9". השיגורים של נאס"א בוצעו מבסיס חיל האוויר ונדנברג וממתקן הטיסות וולופס. בנוסף לכך בוצעו שיגורים מנמל חלל האיטלקי. צוות שיגור עבר הדרכה מוקדמת במתקני נאס"א.
רמת אמינות של המשגר הייתה גבוהה מאוד והגיע ל-98% חוזי הצלחה. השיגור האחרון של הטיל ממשפחה זו בוצע בשנת 1994.
בחיל האוויר של ארצות הברית פותחו דגמים נפרדים. דגם  RM-90 Blue Scout II בהמשך עבר לשימוש בנאס"א. בוצעו 2 שיגורים מוצלחים לטיסה תת-מסלולית אך שיגור חללית לחלל לא הצליח. לא היו שיגורים נוספים.
| דגם | מס' שגורים | הצלחות | כישלונות | תקופת שיגור |
| --- | --- | --- | --- | --- |
| Blue Scout II | 1 | 0 | 1 | 1961 |
| Scout X-1 | 4 | 1 | 3 | 1960–1961 |
| Scout X-2 | 4 | 1 | 3 | 1962 |
| Scout X-3 | 6 | 5 | 1 | 1962–1964 |
| Scout X-4 | 12 | 11 | 1 | 1963–1966 |
| Scout A | 13 | 12 | 1 | 1965–1973 |
| Scout B | 24 | 23 | 1 | 1965–1976 |
| Scout D | 15 | 15 | 0 | 1972–1983 |
| Scout E | 1 | 1 | 0 | 1974 |
| Scout F | 2 | 1 | 1 | 1975 |
| Scout G | 17 | 17 | 0 | 1979–1994 |
עיר קיסרית חופשית

הערים הקיסריות החופשיות, 1792
עיר קיסרית חופשית (בגרמנית: Freie Reichsstadt או Freie und Reichsstädte; בלטינית: urbs imperialis libera) הייתה עיר במעמד מיוחד בקיסרות הרומית הקדושה, שפירושו כפיפות ישירה לקיסר האימפריה הרומית הקדושה (ולא למעמד-ביניים שלטוני במסגרת פיאודלית כגון נסיכות), אוטונומיה ונציגות בדיאט (האספה הפרלמנטרית) של הקיסרות.
התפתחות

ערים קיסריות או ערים אימפריאליות (Reichsstädte; Urbes imperiales) הן ערים שנוסדו על ידי קיסרי האימפריה בין המאה ה-10 עד המאה ה-13 בשל סיבות כלכליות ופוליטיות והוכפפו, במנותק ממיקומן הגאוגרפי, ישירות לשלטון המרכזי, תוך מתן פריווילגיות ושלטון עצמי. המעמד הוסדר במהלך המאה ה-14. דוגמאות לערים כאלו הן ערי הדקאפול של אלזס (אגנו, קולמר, קייזרסברג, מונסטר, אוברנה, רוֹסַיְם, סֵלֵסְטַה, טורקהיים, ויסמבור, מילוז, סלץ ולנדאו).
ערים חופשיות (Freie Städte; Urbes liberae) היו ערים שהיו כפופות לנסיכות-בישופות וצברו כוח ומעמד שאיפשר להן לזכות בזכויות יתר של שלטון עצמי ולזכות בהגנת הכתר תוך ניצול מאזני כוחות פנימיים. דוגמאות לערים אלה הן בזל, שטרסבורג, אאוגסבורג וקלן וכן ערי הברית השוואבית.
במהלך המאה ה-15 הטשטש מקור ה"חופשיות" של העיר וההבדל בין "עיר קיסרית" ל"עיר חופשית", תוך יצירת המונח "עיר קיסרית וחופשית" (Freie und Reichsstädte). במהלך ימי הקיסרות זכו ערים במעמד זה ולעיתים איבדו אותו לטובת הכללת העיר בנסיכות. בשנת 1489 הותר לערים החופשיות לשלוח נציגות לדיאט, אך הצבעתן נחשבה למייעצת בלבד (votum consultativum). לאחר שלום וסטפאליה (1648) זכו נציגי הערים במעמד מלא בדיאט (votum decisivum), אף שלא פעלו בעצה אחת, אלא בקואליציות עם נציגים אחרים של מעמדות האצולה בעלת האדמות והכמורה.
סנייל מייל

| --- | --- |

 לידה:  16 ביוני 1999 (בת 25) אליקוט סיטי, מרילנד, ארצות הברית
 שם במה:  Snail Mail 
 מוקד פעילות:  ארצות הברית 
 תקופת הפעילות:  מ-2015
 מקום לימודים:  Mount Hebron High School 
 סוגה:  אינדי-רוק
 חברת תקליטים:  Matador Records
 שיתופי פעולה בולטים:  קלייר קוטרל
 www.snailmail.band
 פרופיל ב-IMDb
 
לינדזי ארין ג'ורדן (באנגלית: Lindsey Erin Jordan; נולדה ב-16 ביוני 1999) היא זמרת ויוצרת אינדי רוק אמריקאית שמופיעה תחת שם הבמה סנייל מייל (Snail Mail; בנוסף לכך, הוא גם שם הלהקה המלווה אותה).
אלבום הבכורה שלה, Lush, יצא ב־8 ביוני 2018 תחת חברת התקליטים מטאדור רקורדס.
היסטוריה

לינדזי ג'ורדן הוציאה לאור את המיני-אלבום הראשון שלה שלה, Stick, בשנת 2015, ובעקבות זאת היא התחילה להופיע בליווי להקה עם השירים מהמיני-אלבום. לאחר שסיימה סיבוב הופעות קצר אחד בשנת 2016, ג'ורדן הוציאה מיני-אלבום נוסף בשם Habit, שזכה למידה של פרסום לאחר שהופיע בכמה אתרי מוזיקה גדולים בארצות הברית.
Snail Mail הופיעה בסבב הופעות בצפון אמריקה בשנת 2017, כהופעות חימום ללהקות Priests, Girlpool, Waxahatchee ו-Fossils Beach. ג'ורדן חתמה בחברת התקליטים Matador Records בספטמבר 2017. אלבום הבכורה שלה באורך-מלא Lush יצא ב־8 ביוני 2018, וזכה לביקורות חיוביות ברובן. ג'ורדן ולהקתה ערכו סיבוב הופעות (לבדם) בראשית 2018. ב-5 בנובמבר 2021 יצא האלבום השני של Snail Mail.
בשנת 2024 שיחקה ג'ורדן בסרט האימה הקווירי "ראיתי את הטלוויזיה זוהרת", בתפקיד טארה.
ביקורת

Snail Mail התקבלה היטב בקרב המבקרים. השוו את סגנונה למוזיקת הרוק של שנות התשעים, "מחדשת מוזיקה מהעשור לפני שנולדה". ג'ורדן הושפעה מלהקות כגון סוניק יות', אליוט סמית', ליז פייר, קאט פאוור, הקרנבריז, פייבמנט, הוולווט אנדרגראונד, פאראמור ופיונה אפל. פיצ'פורק תיארו את מילותיה של ג'ורדן כ"חכמות רגשית, ברורות מוזיקלית ומייצגות את הצליל של אינדי רוק, בעבר ובעתיד. " המגזין "רולינג סטון" העניק לאלבום הבכורה של סניל מייל, Lush, שלושה כוכבים וחצי ותיאר את ג'ורדן כ"ילדת הפלא של האינדי-רוק".
חיים אישים

ג'ורדן היא קווירית. נכון לספטמבר 2021, היא גרה באיסט וילג', במנהטן, ניו יורק, ניו יורק.
להקה מלווה > חברים נוכחיים בלהקה

לינדזי ארין ג'ורדן - קולות, גיטרה
אלכס בס - בס
ריי בראון - תופים
מדלין מקורמק - גיטרה, מקלדות
בנימין קטוניץ - גיטרה, קולות רקע
להקה מלווה > חברי עבר

רייאן ויאיירה - בס
שון דורהאם - תופים
דניאל בוטקו - גיטרה
קלטון יאנג - גיטרה
איין איילאנבקוב - גיטרה
דיסקוגרפיה > אלבומי אולפן

2018: Lush
2021: Valentine
דיסקוגרפיה > מיני-אלבומים

2015: Stick
2016: Habit
הערות שוליים

↑  Under 21: Clairo, Cuco and Snail Mail Press Conference Primavera Sound (באנגלית), נבדק ב-2019-10-02
↑  Callahan, James (16 במאי 2017). "Slow and Steady: Snail Mail is making moves". Baltimore City Paper. נבדק ב-23 בדצמבר 2017. {{cite web}}:  (עזרה)
↑  "Snail Mail concerts on Soundkick". נבדק ב-2018-02-18.
↑  Richards, Will (2018-02-13). "Stand and deliver: Snail Mail". DIY Magazine. נבדק ב-2018-02-18.
↑  "Coming June 8 : Snail Mail – 'Lush'". 2018-03-22.
↑  Grow, Kory (2018-06-08). "Review: Snail Mail's 'Lush' Is The Work of An Indie-Rock Prodigy". Rolling Stone Magazine. נבדק ב-2018-09-05.
↑  "Snail Mail: Lush Album Review | Pitchfork". pitchfork.com (באנגלית). נבדק ב-2018-09-06.
↑  KEXP (2018-09-04), Snail Mail - Full Performance (Live on KEXP), נבדק ב-2018-09-06
↑  Kory Grow, Kory Grow, Review: Snail Mail's 'Lush' Is The Work of An Indie-Rock Prodigy, Rolling Stone, ‏2018-06-08 (באנגלית)
↑  Snail Mail on heartbreak, queerness, and her debut Downunder, ‏6 במרץ, 2019 (ב־New Zealand English)
↑  .Condé Nast, Snail Mail Can’t Help But Confess, Pitchfork, ‏2021-09-21 (באנגלית אמריקאית)
| --- | --- |
בקרת זהויות :  GND: 1216447446  ISNI: 0000 0004 9974 0024  LCCN: no2018127185  MusicBrainz: 86cd4d38-857c-42bd-a5da-9acedcab1e01  VIAF: 951155284857187061763   WorldCat (עם VIAF): 951155284857187061763
עוסמאן קוליבאלי

עוסמאן קוליבאלי (בצרפתית: Ousmane Coulibaly; נולד ב-9 ביולי 1989 בפריז שבצרפת) הוא כדורגלן מאלי המשחק בעמדת הבלם בקבוצת אל-וכרה מליגת העל הקטרית ובנבחרת מאלי.
קריירת מועדונים

בין השנים 2008–2009 שיחק קוליבאלי בגנגאן מהליגה הצרפתית השנייה, ובין השנים 2009–2014 שיחק בברסט מליגת העל הצרפתית.
בחודש אוגוסט 2014 חתם קוליבאלי על חוזה לשלוש עונות בפלאטניאס מליגת העל היוונית. הוא שיחק במועדון במשך שתי עונות, בהן ערך 50 הופעות ליגה.
ב-30 באוגוסט 2016 חתם קוליבאלי על חוזה לשלוש עונות בפנאתיאניקוס מליגת העל היוונית.
ב-24 באוגוסט 2019 חתם באל-וכרה מליגת העל הקטרית. ב-8 בינואר 2022, במהלך משחק נגד א-ריאן לקה קוליבאלי בהתקף לב. לפי הודעות המועדון, מצבו יציב.
קריירה בינלאומית

ב-8 באוקטובר 2011 ערך קוליבאלי את הופעת הבכורה שלו בנבחרת מאלי, בתיקו 2-2 נגד נבחרת ליבריה במסגרת מוקדמות גביע אפריקה לאומות 2012. הוא היה חלק מסגל נבחרת מאלי בטורנירי גביע אפריקה לאומות 2012, 2013, 2015 ו-2017.
הערות שוליים

↑  Νέα σημαντική προσθήκη με Κουλιμπαλί באתר Sport 24, ‏ 1 באוגוסט 2014 (ביוונית)
↑  Press Release From Qatar Stars League באתר הרשמי של ליגת העל הקטרית, 22 בינואר 2022 (באנגלית)
| נבחרת מאלי – גביע אפריקה לאומות 2017 |
| --- | --- | --- |
|  1 סיסוקו •  2 ה. טראורה •  3 קונה •  4 ס. קוליבאלי •  5 צ'. טראורה •  6 ל. קוליבאלי •  7 מ. יטאברה •  8 סילה •  9 מארגה •  10 ק. קוליבאלי •   11 סאקו •  12 דומבייה • 13 ואגה •  14 ס. יטבארה • 15 קונאטה • 16 דיאקיטה • 17 מא. נדיאייה • 18 סואו • 19 א. טראורה • 20 ביסומה • 21 מח. נדיאייה • 22 דיארה • 23 ע. קוליבאלי • מאמן: גיראסה |  1 סיסוקו •  2 ה. טראורה •  3 קונה •  4 ס. קוליבאלי •  5 צ'. טראורה •  6 ל. קוליבאלי •  7 מ. יטאברה •  8 סילה •  9 מארגה •  10 ק. קוליבאלי •   11 סאקו •  12 דומבייה • 13 ואגה •  14 ס. יטבארה • 15 קונאטה • 16 דיאקיטה • 17 מא. נדיאייה • 18 סואו • 19 א. טראורה • 20 ביסומה • 21 מח. נדיאייה • 22 דיארה • 23 ע. קוליבאלי • מאמן: גיראסה | מאלי |
עוסמאן קקאי

עוסמאן ג'ובאן קקאי (באנגלית: Osman Jovan Kakay; נולד ב-10 ביולי 2002 בווסטמינסטר שבאנגליה) הוא כדורגלן סיירה לאוני המשחק בעמדת המגן הימני בקבוצת קווינס פארק ריינג'רס מהפוטבול ליג צ'מפיונשיפ ובנבחרת סיירה לאון.
קריירת מועדונים

קקאי גדל במחלקת הנוער של קווינס פארק ריינג'רס.
ב-29 בינואר 2016 הושאל למשך חצי עונה לליווינגסטון מהליגה הסקוטית השנייה. בסך הכל ערך עשר הופעות ליגה במועדון.
ב-31 בינואר 2017 הושאל לצ'סטרפילד מהפוטבול ליג הראשונה.
ב-2 בספטמבר 2019 הושאל לפרטיק ת'יסל מהליגה הסקוטית השנייה.
קריירה בינלאומית

ב-9 בספטמבר 2018 ערך פרנסיס את הופעת הבכורה שלו בנבחרת סיירה לאון, בהפסד 1-0 לנבחרת אתיופיה במסגרת מוקדמות גביע אפריקה לאומות 2019.
הערות שוליים

↑  OSMAN KAKAY SIGNS ONE YEAR EXTENSION BEFORE JOINING LIVINGSTON ON LOAN באתר הרשמי של קווינס פארק ריינג'רס, 29 בינואר 2016 (באנגלית)
↑  Osman Kakay completes loan switch to Partick Thistle באתר הרשמי של קווינס פארק ריינג'רס, 2 בספטמבר 2019 (באנגלית)
| נבחרת סיירה לאון – גביע אפריקה לאומות 2021 |
| --- | --- | --- |
|  1 מוחמד קמארה •  2 קקאי •  3 רייט •  4 מדו •  5 ס. קוקר •  6 ג'. קמארה •  7 קווי •  8 פופנה •  9 ויליאמס •  10 ק. קמארה •   11 קאיקאי •  12 ח. קמארה • 13 קארגבו •  14 טוראי • 15 דוניה • 16 א. סיסאי • 17 באנגורה • 18 ד. סיסאי • 19 בונדו • 20 מנסראי • 21 קאנו • 22 קאלון • 23 א. קוקר • 24 בארי • 25 פרנסיס • 26 ס. קמארה • 27 דומבויה • 28 מוסא קמארה • מאמן: קייסטר |  1 מוחמד קמארה •  2 קקאי •  3 רייט •  4 מדו •  5 ס. קוקר •  6 ג'. קמארה •  7 קווי •  8 פופנה •  9 ויליאמס •  10 ק. קמארה •   11 קאיקאי •  12 ח. קמארה • 13 קארגבו •  14 טוראי • 15 דוניה • 16 א. סיסאי • 17 באנגורה • 18 ד. סיסאי • 19 בונדו • 20 מנסראי • 21 קאנו • 22 קאלון • 23 א. קוקר • 24 בארי • 25 פרנסיס • 26 ס. קמארה • 27 דומבויה • 28 מוסא קמארה • מאמן: קייסטר | סיירה לאון |
עבד אל-ואחד מוחמד נור

עבד אל-ואחד מֻחמד נור בערבית: عبد الواحد محمد نور; נולד ב-1968) הוא מייסד ומנהיג התנועה לשחרור סודאן (Sudan Liberation Movement/Army,‏ SLM/A).
נולד בעיירה זלינגיי שבמערב דארפור. למד משפטים באוניברסיטת ח'רטום, ובשנת 1995 סיים את לימודיו והחל לעבוד כעורך דין.
ביוני 1992, בעת לימודיו, ייסד נור את התנועה לשחרור סודאן, במטרה "לעצור את ההרג הבלתי-פוסק" במדינה.
ראו גם

רצח העם בדארפור